Държавен вестник, бр. 91, 2016 г., стр. 45

БРОЙ  91	
Д Ъ Р Ж А В Е Н  В Е С Т Н И К 	
СТР.  45  
допустимост. Същият е налице, когато нор­
мативният акт засяга или застрашава или би 
могъл да засегне права, свободи или законни 
интереси на граждани, организации и органи. 
Необходимо е следователно оспорващият да е 
подчинен на оспорените от него правни нор­
ми от подзаконовия нормативен акт. Според 
Тълкувателно решение № 2 от 12.02.2010 г. 
по тълкувателно дело № 4/2009 г. на Общо 
събрание на колегиите на Върховния админи­
стративен съд (ВАС) съсловните (браншовите) 
организации и другите юридически лица с не­
стопанска цел могат да оспорват подзаконови 
нормативни актове при наличието на правен 
интерес, обоснован от предмета на дейност и 
целите, за които са създадени. Оспорващите 
наредбата сдружения са юридически лица 
с нестопанска цел, създадени на основание 
чл. 6, ал. 1 от Закона за юридическите лица 
с нестопанска цел и вписани в регистъра 
за юридическите лица с нестопанска цел 
по реда на чл. 18 от същия закон. Според 
вписаните в регистъра обстоятелства „Цен­
тър за защита правата в здравеопазването“ 
се създава с цел обществена подкрепа за 
развитие и усъвършенстване на българското 
здравеопазване, защита на индивидуални и 
колективни права на граждани и организации 
в сферата на здравеопазването и свързани­
те с него социални дейности, произтичащи 
от нормативните актове и международните 
споразумения, по които Република България 
е страна. „Българска болнична асоциация“ е 
създадена с цел осигуряване на оптимални 
условия за предоставяне на здравни услуги в 
България и успешно функциониране на лечеб­
ните заведения посредством подобряване на 
нормативната уредба, по-добро взаимодейст­
вие между институциите и отчитане усилията 
на лечебните заведения за предоставяне на 
все по-добри и модерни методи за лечение, 
защита на правата и улесняване достъпа на 
пациентите до качествена медицинска помощ, 
сътрудничество с пациентски организации, 
защита на честната конкуренция между 
лечебните заведения. „Сдружение на общин­
ските болници в България“ е създадено с цел 
запазване и развитие на общинските болници 
и повишаване достъпността на обслужваното 
население до по-високо ниво на специали­
зирани медицински дейности. „Национално 
сдружение на частните болници“ е създадено 
с цел облекчаване достъпа на пациентите до 
качествена медицинска помощ, създаване 
на условия за подобряване на медицинското 
обслужване и квалификацията на лекарите, 
обединяване и подпомагане на членуващите 
в сдружението болници, защита на честната 
конкуренция между лечебните заведения, 
развитие на подходящи условия и среда за 
възникване на нови частни лечебни заведе­
ния и функциониране на съществуващите, 
изграждане на национален пазар на меди­
цинските услуги. 
Изложеното налага извод за наличие на 
правен интерес от оспорването за жалбопода­
телите – юридически лица с нестопанска цел, 
обоснован от целите, за които са създадени, 
и допустимост на оспорването.
ІІ. Относно спазването на административ­
нопроцесуалните правила:
При издаването на нормативните ад­
министративни актове следва да се спазят 
правилата, установени в раздел III от глава 
V на АПК, както и тези, регламентирани в 
ЗНА (чл. 80 АПК). 
В изпълнение изискванията на чл. 75 
АПК оспореният подзаконов нормативен акт 
съдържа наименование, сочещо вида, автора 
на акта и главния му предмет, както и прав­
ното основание за неговото издаване – чл. 6, 
ал. 1 от Закона за лечебните заведения 
(ЗЛЗ), според който лечебните заведения 
осъществяват дейността си при спазване 
на медицинските стандарти за качество на 
оказваната медицинска помощ и осигуряване 
защита на правата на пациента. Медицин­
ските стандарти се утвърждават с наредби 
на министъра на здравеопазването. Според 
чл. 20, ал. 2 ЗЛЗ към болницата за активно 
лечение могат да се откриват структури за 
долекуване и продължително лечение или 
рехабилитация, а съгласно чл. 46, ал. 3 от 
същия закон основните изисквания, на които 
трябва да отговарят устройството, дейността 
и вътрешният ред на лечебните заведения 
за болнична помощ и домовете за медико-
социални грижи, както и условията и редът 
за откриване на структури по чл. 20, ал. 2, 
се определят с наредба на министъра на 
здравеопазването. 
Изложеното обосновава извод, че норма­
тивният административен акт, предмет на 
оспорване, е издаден по прилагането на ЗЛЗ 
в съответствие с нормата на чл. 75, ал. 2 
АПК и чл. 7, ал. 2 ЗНА от изрично овластен 
в закона орган съгласно чл. 76, ал. 1 АПК. В 
съответствие с чл. 12 ЗНА наредбата урежда 
само материята, за която в закона е предви­
дено тя да бъде издадена. 
Проектът на наредбата е обсъден и одоб­
рен на заседание на ръководството на ми­
нистерството, проведено на 10.12.2013 г., 
според представения протокол. В съответ­
ствие с изискването на чл. 26, ал. 2 ЗНА, 
видно от представените по делото писмени 
доказателства, преди внасянето на проекта